# data[].attributes.headline
ΒΕΛΓΙΚΕΣ ΒΑΦΛΕΣ

# data[].attributes.subject
ΒΕΛΓΙΚΕΣ ΒΑΦΛΕΣ

# data[].attributes.body
Υλικά

2 κούπες αλεύρι
2 κουταλιές της σούπας ζάχαρη
4 κουταλιές του γλυκού baking powder
1 κουταλιά του γλυκού αλάτι
2 αυγά
1 1/2 κούπα ζεστό γάλα
6 κουταλιές της σούπας βούτυρο χωρίς αλάτι ( χρησιμοποιώ Lurpak )
1 κουταλιά του γλυκού Βανίλια

Εκτέλεση

Βάζετε στην πρίζα την βαφλιέρα για να ζεσταθεί.

Σε ένα μεγάλο μπολ συνδυάζετε το αλεύρι, ζάχαρη, baking powder, και το αλάτι και τα ανακατεύετε.

Σε ένα μικρότερο μπολ βάζετε τα αυγά και τα ανακατεύετε με το ζεστό γάλα, το λιωμένο βούτυρο και τη βανίλια.

Μετά βάζετε όλα τα υγρά στοιχεία στο μπολ με τα στερεά.

Με μια μεγάλη κουτάλα βάζετε το μείγμα σας στην βαφλιέρα για λίγα λεπτά μέχρι να πάρουν χρυσαφί χρώμα.

Όταν τα σερβίρετε διαλέγετε τα τόπινγκ που σας αρέσουν και τα προσθέτετε.

Αν σας περισσέψει μείγμα μπορείτε αφού τις ψήσετε να τις αποθηκεύσετε στην κατάψυξη για άλλη φορά.

Καλή επιτυχία!!

# data[].attributes.body
Σε μπολ ανακατεύετε ½ βρασμένο κινέζικο λάχανο ψιλοκομμένο, 300γρ. χοιρινό κιμά, 2 φρέσκα κρεμμυδάκια ψιλοκομμένα, 1 κουτ. σούπας φρέσκο τζίντζερ τριμμένο, 1 κουτ. σούπας σάλτσα σόγιας, ½ κουτ. γλυκού σκόρδο τριμμένο, 1 κουτ. γλυκού σησαμέλαιο, ¾ κουτ. γλυκού αλάτι και 1 κουτ. σούπας ελαιόλαδο, καλύπτετε και το βάζετε στο ψυγείο για τουλάχιστον 2 ώρες.

Σε άλλο μπολ βάζετε 360γρ. αλεύρι για όλες τις χρήσεις, προσθέτετε 250ml κρύο νερό και 1 κουτ. σούπας ελαιόλαδο και ανακατεύετε διαρκώς με κουτάλα μέχρι να σχηματιστεί ζύμη. Ζυμώνετε το ζυμάρι για 5 λεπτά, καλύπτετε και αφήνετε στο ψυγείο από 30 λεπτά μέχρι 1 ώρα. Κόβετε τη ζύμη σε 4 μέρη και σε λαδόκολλα περασμένη με λίγο κορνφλάουρ, σχηματίζετε ρολά ζύμης. Κόβετε κάθε ρολό σε κομματάκια και ανοίγετε κάθε κομματάκι σε σχήμα δίσκου. Βάζετε 1 κουτ. γλυκού γέμιση στο κέντρο κάθε δίσκου και τα κλείνετε καλά σε μισοφέγγαρα. Βράζετε τα dumplings σε δόσεις, σε μπόλικο αλατισμένο νερό, για 3-4 λεπτά. Αφαιρείτε με τρυπητή κουτάλα και σερβίρετε με σάλτσα σόγιας.

# data[].attributes.headline
ΙΤΑΛΙΚΗ ΠΙΤΣΑ

# data[].attributes.subject
ΙΤΑΛΙΚΗ ΠΙΤΣΑ

# data[].attributes.body
Υλικά

Για τη ζύμη

500 γρ. περίπου αλεύρι δυνατό (αλεύρι σταρένιο για ψωμί)

350 ml χλιαρό νερό

1 κύβο νωπή μαγιά 25 γρ.

1 πρέζα/ες ζάχαρη

4 κ.σ. ελαιόλαδο

1½ κ.γ. αλάτι

1 κ.γ. αποξηραμένα βότανα (ρίγανη - βασιλικό - θυμάρι) προαιρετικά

Λίγο καλαμποκάλευρο για το ταψάκι

Για τη σάλτσα Ναπολιτάνα

6 αποφλοιωμένα ντοματάκια (πομοντόρια μακρόστενα) φρέσκα ή εμπορίου

4 κ.σ. ελαιόλαδο

1 σκελ. σκόρδο ψιλοκομμένη

1 πρέζα/ες ζάχαρη

Αλάτι

Πιπέρι

Ρίγανη

Βασιλικό φρέσκο

Για τη γέμιση

Μοτσαρέλα

Προσούτο

Αυγό

Ρόκα

Εκτέλεση

Για την ιταλική πίτσα
Βάζουμε πρώτα σε μπολ ανάδευσης το χλιαρό νερό, τη μαγιά, τη ζάχαρη, το ελαιόλαδο και τα βότανα (προαιρετικά).
Ανακατεύουμε να διαλυθεί η μαγιά.
Αφήνουμε 5΄-10΄ να αφρίσει η επιφάνεια, δείγμα ότι ενεργοποιήθηκε η μαγιά.
Λίγο λίγο ρίχνουμε το αλεύρι και το αλάτι, ανακατεύοντας με κουτάλι.

Όταν η ζύμη αρχίσει να μαζεύει με την προσθήκη του αλευριού, τη μαζεύουμε σε μπάλα με το χέρι.
Την αδειάζουμε σε αλευρωμένη επιφάνεια και τη ζυμώνουμε για 5΄-10΄ με δυνατές κινήσεις με τις άκρες των δαχτύλων.
Η ζύμη πρέπει να είναι απαλή, ελαστική και εύπλαστη.
Λαδώνουμε ελαφρά ένα βαθύ μπολ και βάζουμε μέσα τη ζύμη.
Σκεπάζουμε με νωπή πετσέτα ή μεμβράνη και την αφήνουμε να διπλασιαστεί σε όγκο για περίπου μία ώρα σε ζεστό μέρος.
Αφού ανέβει η ζύμη, τη χωρίζουμε σε 2 κομμάτια (ή πολλά μικρότερα).
Φτιάχνουμε 2 πίτσες με διάμετρο 30-35 εκ. η καθεμία ή 8 μικρότερες.
Σκεπάζουμε και αφήνουμε για 30′ να ξαναφουσκώσει η ζύμη και να γίνει πιο ελαστική.
Ανοίγουμε το κάθε κομμάτι ζύμης με πλάστη για να γίνει λεπτή και τραγανή.
Έχουμε προθερμάνει πολύ καλά το φούρνο στην πιο δυνατή θερμοκρασία στις αντιστάσεις και έχουμε τοποθετήσει κάτω κάτω μαντεμένια πλάκα ή λαμαρίνα να κάψει καλά.
Πασπαλίζοντας το ταψάκι με λίγο καλαμποκάλευρο, πετυχαίνουμε πιο τραγανή κρούστα στο κάτω μέρος της πίτσας.
Αλείφουμε την ιταλική πίτσα με λίγη σάλτσα ντομάτας, αφήνοντας κενό 2-3 εκ., ώστε να φουσκώσει τριγύρω και να κρατήσει μέσα τα υλικά.
Προσθέτουμε και τα κομμάτια μοτσαρέλα (γέμιση).
Ψήνουμε 15′ περίπου να ροδίσει γύρω γύρω και να γίνει τραγανή.
Η ζύμη διατηρείται στο ψυγείο ωμή για τρεις μέρες καλυμμένη με μεμβράνη και δύο μήνες στην κατάψυξη.

Για τη σάλτσα Ναπολιτάνα
Λιώνουμε τα πομοντόρια με τα χέρια σε μπολ.
Προσθέτουμε όλα τα υπόλοιπα υλικά.
Χρησιμοποιούμε τη σάλτσα ωμή ή βρασμένη μόνο για 5′.
Η σάλτσα πρέπει να είναι κρύα.
Ιδανικά αν μείνει ένα βράδυ σκεπασμένη στο ψυγείο, γίνεται τέλεια.
Από πάνω γαρνίρουμε με ό,τι μας αρέσει.

# data[].attributes.headline
ΓΑΛΛΙΚΗ ΣΥΝΤΑΓΗ ΓΙΑ ΣΑΛΙΓΚΑΡΙΑ

# data[].attributes.subject
ΓΑΛΛΙΚΗ ΣΥΝΤΑΓΗ ΓΙΑ ΣΑΛΙΓΚΑΡΙΑ

# data[].attributes.body
Υλικά

48 σαλιγκάρια

Μισό φλ.τσ. ξίδι

10 γρ. αλεύρι

2 ποτ. άσπρο κρασί, ξηρό

2 φλ.τσ. ζωμό

1 κρεμμύδι, μικρό

1 κοτσάνι σέλερι

1 καρότο

1 ματσ. μαϊντανό

Αλάτι

Πιπέρι

Βούτυρο bourguignonne

4 κ.σ. ψίχουλα ψωμιού

Για τη γέμιση βουτύρου μπουργκινιόν (bourguignonne)

250 γρ. βούτυρο

35 γρ. εσαλότ

1 σκ. σκόρδο κοπανισμένη, λιωμένη

1 κ.σ. μαϊντανό, ψιλοκομμένο

Εκτέλεση

Πρώτα από όλα, προετοιμάζουμε τα σαλιγκάρια.

Τα πλένουμε καλά, με αρκετά χέρια νερό για να καθαρίσουν εξωτερικά από τις λάσπες κλπ.

Tα βάζουμε σε μια μεγάλη λεκάνη- μπολ και τα καλύπτουμε με νερό στο οποίο έχουμε προσθέσει το ξίδι, λίγο αλάτι και μια πρέζα αλεύρι.

Τα αφήνουμε να μουλιάσουν για 2 ώρες.

Στην συνέχεια, τα πλένουμε ξανά σε μπόλικο νερό και τα ζεματίζουμε σε νερό που βράζει για 5 λεπτά.

Τα στραγγίζουμε και τα κρυώνουμε, κάτω από τρεχούμενο νερό.

Βγάζουμε τα σαλιγκάρια έξω από το κέλυφός τους και αφαιρούμε το μαυράκι από την άκρη της ουράς τους.

Αφήνουμε στην άκρη τα κελύφη, αλλά δεν τα πετάμε.

Έπειτα, όσον αφορά το μαγείρεμα, ψιλοκόβουμε το κρεμμύδι, το σέλερι, το καρότο και το μαϊντανό και τα προσθέτουμε σε μια μεγάλη κατσαρόλα μαζί με το κρασί και το ζωμό.

Εκεί θα βάλουμε και τα σαλιγκάρια (το υγρό θα πρέπει ίσα να τα καλύπτει).

Τα μαγειρεύουμε σε χαμηλή φωτιά για 3 ώρες.

Τα αφήνουμε να κρυώσουν, μέσα στο ζωμό τους.

Βράζουμε τα κελύφη για μισή ώρα, τα στραγγίζουμε, τα πλένουμε σε κρύο νερό και τα στεγνώνουμε.

Τέλος, γεμίζουμε τα κελύφη βάζοντας ένα πολύ μικρό κομμάτι βούτυρο à la bourguignonne, μετά ένα σαλιγκάρι και κλείνοντας το με ελάχιστο βούτυρο μπουργκινιόν.

Καλή επιτυχία και καλή όρεξη!

# data[].attributes.body
Υλικά

Για το fish and chips

4 φιλέτα μπακαλιάρου (μερίδες)

Λίγο αλάτι

Για το κουρκούτι μπύρας

1 μικρό μπουκάλι μπύρας 330 ml

200 γρ. αλεύρι γ.ο.χ

50 γρ. αλεύρι ρυζιού

1 σφηνάκι βότκα ή τσίπουρο

Λίγο αλάτι

Για τις διπλοτηγανιτές πατάτες

6 πατάτες μέτριες

Λάδι για τηγάνισμα

Ανθό αλατιού

Λίγες σταγόνες ξύδι

Για τη σως ταρτάρ

1/2 φλ. μαγιονέζα

4 αγγουράκια-πίκλες (ψιλοκομμένα)

2 φιλέτα αντζούγιες (ψιλοκομμένα)

1 κ.σ. κάπαρη (ψιλοκομμένη)

1 κ.σ. ψιλοκομμένο κρεμμύδι

1 βραστό αυγό (ψιλοκομμένο)

2 κ.σ. μαϊντανό (ψιλοκομμένο)

Ξύσμα από μισό λεμόνι

Λίγες σταγόνες χυμό από λεμόνι

Λίγες σταγόνες ξύδι

Πιπέρι φρεσκοτριμμένο

Εκτέλεση

Για το fish and chips
Βάζουμε τα φιλέτα μπακαλιάρου πάνω σε λαδόκολλα μέσα σε ένα μικρό ταψί.
Τα αλατίζουμε και τα βάζουμε στο ψυγείο για 20′ να παγώσουν και να στεγνώσει το ψάρι.

Για τις διπλοτηγανητές πατάτες
Καθαρίζουμε τις πατάτες.
Τις κόβουμε σε φέτες με πάχος ενός εκατοστού.
Κάθε φέτα την κόβουμε σε μπαστούνια όπως κάνουμε για τηγανητές πατάτες.
Βάζουμε τις πατάτες σε ένα μπολ με νερό. Όταν τις κόβουμε όλες, τις ξεπλένουμε σε καθαρό νερό να φύγει όλο το άμυλο.
Σε μία κατσαρόλα με αλατισμένο νερό που βράζει και σε μέτρια φωτιά, ρίχνουμε τις πατάτες και τις βράζουμε μέχρι να αρχίσουν να σκάνε και να μαλακώνουν ελαφρά,για λίγα λεπτά.
Τις βγάζουμε με τρυπητή κουτάλα σε λαμαρίνα στρωμένη με αντικολλητικό χαρτί.
Τις αραδιάζουμε σε μια στρώση, να μην πατάει η μία πάνω στην άλλη.
Τις αφήνουμε να κρυώσουν και τις βάζουμε στην κατάψυξη να σφίξουν.
Συνήθως τηγανίζουν τις πατάτες σε ζωικό λίπος. Όμως εμείς, θα τις τηγανίσουμε σε ελαιόλαδο.
Τις τηγανίζουμε σε καυτό λάδι για 6′ στους 150 °C.
Τις βγάζουμε σε ταψί και αφού κρυώσουν για 10′, τις ξανατηγανίζουμε στους 180°C μέχρι να γίνουν τραγανές και ροδοψημένες.
Τις βγάζουμε σε απορροφητικό χαρτί και σερβίρουμε με ανθό αλατιού

Για το κουρκούτι
Βάζουμε το αλεύρι ρυζιού, το αλεύρι και το αλάτι σε σίτα και τα κοσκινίζουμε σε ένα μπολ.
Προσθέτουμε τη μπύρα και 1 σφηνάκι βότκα. Η βότκα θα κάνει το κουρκούτι έξτρα τραγανό.

Για το ψάρι
Βγάζουμε το δέρμα από το ψάρι και το κόβουμε σε κομμάτια.
Αφαιρούμε τυχόν κόκαλα.
Βάζουμε 3-4 κ.σ αλεύρι σε ένα βαθύ πιάτο.
Αλατίζουμε και πανάρουμε τα φιλέτα.
Τινάζουμε να φύγει το περιττό αλεύρι.
Βουτάμε το αλευρωμένο ψάρι στο κουρκούτι μπύρας.
Φροντίζουμε να καλυφθεί όλο το φιλέτο με κουρκούτι και κρατάμε το κάθε κομμάτι ψαριού ώστε να στραγγίσει το περιττό κουρκούτι.
Τηγανίζουμε σε μπόλικο καυτό λάδι μέχρι να ροδίσει καλά η μία πλευρά του κι αναποδογυρίζουμε το ψάρι να ροδίσει κι από την άλλη πλευρά.
Βγάζουμε το ψάρι σε απορροφητικό χαρτί να στραγγίσει.

Για τη σως ταρτάρ
Βάζουμε σε ένα μπολ όλα τα ψιλοκομμένα υλικά και τα ανακατεύουμε με τη μαγιονέζα.
Παγώνουμε για λίγο την σάλτσα ταρτάρ και σερβίρουμε με το fish and chips πάνω σε λαδόκολλα!

Μυστικά
Το φρέσκο ψάρι πρέπει να μείνει με το αλάτι το λιγότερο 30′ για να κατεβάσει τα υγρά του και να σφίξει η σάρκα του.
Αν έχετε θερμόμετρο και θέλετε σούπερ τραγανές πατάτες, τότε το πρώτο τηγάνισμα πρέπει να γίνει στους 130 °C και το δεύτερο στους 180 °C.
Στην Αγγλία παραδοσιακά στα σπίτια τηγανίζουν τις πατάτες τους σε ζωικό λίπος γι αυτό γίνονται πάρα πολύ νόστιμες αλλά και έξτρα τραγανές.

# data[].attributes.headline
ΙΣΠΑΝΙΚΗ ΠΑΕΓΙΑ

# data[].attributes.subject
ΙΣΠΑΝΙΚΗ ΠΑΕΓΙΑ

# data[].attributes.body
Υλικά

200 γρ ρύζι αρμπόριο 1 κούπα

1 μεγάλο μπούτι κοτόπουλου καθαρισμένο και σε μικρά κομμάτια

100 γρ λουκάνικο chorizo σε κυβάκια

5 – 6 μεγάλες γαρίδες

10 μύδια

3 κ. σ. ελαιόλαδο

1 μέτριο κρεμμύδι ψιλοκομμένο

3 σκελίδες σκόρδο ψιλοκομμένες

½ πιπεριά Φλωρίνης κομμένη σε λεπτά μπαστουνάκια

1 μικρή ντομάτα ξυσμένη

60 ml λευκό κρασί

700 ml βραστό νερό

1 κύβο κοτόπουλο ή ζουμί κοτόπουλου

1 πρέζα κρόκο Κοζάνης σαφράν

1 κ. γ. πάπρικα καπνιστή ή γλυκιά

80 γρ. αρακά

αλάτι

πιπέρι

1 κ. σ. μαϊντανό ψιλοκομμένο, για γαρνίρισμα

1 λεμόνι κομμένο στα 8 για γαρνίρισμα

Εκτέλεση

Βάζω ένα μεγάλο τηγάνι στην εστία σε μέτρια - υψηλή φωτιά ρίχνω το ελαιόλαδο, μια μεγάλη πρέζα αλάτι και σοτάρω το κοτόπουλο γυρνώντας το και από τις δύο πλευρές για περίπου 5 – 7 λεπτά, μέχρι να πάρει χρώμα εξωτερικά.

Προσθέτω το chorizo αφήνοντας το για 3 λεπτά. Τα τακτοποιώ περιμετρικά και στην μέση σοτάρω το κρεμμύδι για 1 λεπτό, και το σκόρδο για άλλο 1 λεπτό ανακατεύοντας τα όλα μαζί.

Συνεχίζω με την τριμμένη ντομάτα, την πιπεριά Φλωρίνης και αφήνω να φύγουν τα υγρά.

Σβήνω με το λευκό κρασί περιμένοντας να εξατμιστεί.

Ήρθε η στιγμή για το βασικό συστατικό της παέγιας, τον κρόκο Κοζάνης ή αλλιώς σαφράν και την καπνιστή πάπρικα.

Ρίχνω το ρύζι μαζί με τον αρακά τα ανακατεύω να σοταριστούν ελαφρά. Προσθέτω 500 ml βραστό νερό και μέσα διαλύω το κύβο από ζωμό κοτόπουλού ή φυσικό ζωμό.

Αλατίζω, χαμηλώνω τη φωτιά και σκεπάζω το σκεύος είτε με καπάκι είτε με αλουμινόχαρτο.

Ανά διαστήματα παρακολουθώ αν χρειαστεί να βάλω κι άλλο νερό προσθέτω άλλα 200 ml και συνολικά το αφήνω 10 λεπτά.

Αφού περάσει αυτή η ώρα, συμπληρώνω με τις γαρίδες και τα μύδια, σκεπάζω πάλι με το καπάκι και αφήνω για 5 λεπτά περίπου να ψηθούν και να ανοίξουν τα όστρακα.

Αν έχει ακόμα ζουμί το τηγάνι αφήνω 1 λεπτό να εξατμιστούν διαφορετικά το βγάζω από τη φωτιά.

Σερβίρω αμέσως στο τηγάνι ή στην πιατέλα την παέγια γαρνίροντας περιμετρικά με τις φέτες λεμονιού και πασπαλίζοντας με λόγο μαϊντανό.

# data[].attributes.headline
ΑΡΑΒΙΚΟ ΚΟΥΣΚΟΥΣ ΜΕ ΚΟΤΟΠΟΥΛΟ

# data[].attributes.subject
ΑΡΑΒΙΚΟ ΚΟΥΣΚΟΥΣ ΜΕ ΚΟΤΟΠΟΥΛΟ

# data[].attributes.body
Υλικά

* 1/2 κιλό φιλέτο κοτόπουλο απο μπούτι κομμένο σε κομματια.
* 8 - 10 μανιτάρια σιτάκε φρέσκα
* 1 πορτοκαλί πιπεριά
* 1 κόκκινη πιπεριά
* 1 πράσινη πιπεριά
* 1 κρεμμύδι
* 1 φλιτζάνι καλαμπόκι σπόρια
* 250 γρ. κουσκους αραβικό (ετοιμο σε 4 λεπτά)
* 250 ml βραστό νερό
* 2 κουταλιές σούπας Ελαιόλαδο
* ½ κουταλάκι κολιανδρο τριμμένο
* ½ κουταλάκι κάρρυ τριμμένο
* Τσίλι Τριμένο
* Αλάτι
* Γιαούρτι για το σερβίρισμα.

Εκτέλεση

1. Σε ένα πλατύ ζεστό τηγάνι βάζουμε το λάδι και σοτάρουμε πρώτα το κοτόπουλο
να ροδοκοκκινίσει απο όλες τις πλευρές.
Αφαιρούμε το κοτόπουλο απο το τηγάνι και το αφήνουμε στην άκρη.
2. Μισοβράζουμε το καλαμπόκι. Κόβουμε το κρεμμύδι λεπτές φέτες, τις πιπεριές σε καρεδάκια,
τα μανιτάρια σε φέτες.
2. Στο τηγάνι που σωτάραμε το κοτόπουλο, σοτάρουμε πρώτα τα κρεμμύδια και συνεχίζουμε
με τις πιπεριές και τα μανιτάρια. Ανακατεύουμε να γυαλίσουν καλά,
ρίχνουμε το καλαμπόκι και όλα τα μπαχαρικά.
3. Προσθέτουμε το κοτόπουλο κ ζεστό νεράκι,(μέχρι την μέση των υλικών περίπου)
για να μαγειρευτούν τα λαχανικά και να ψηθεί το κοτόπουλο. ανακατεύουμε.
3. Σε μια κατσαρόλα (εκτός εστίας) βάζουμε το κουσκους, λίγο αλατάκι, λίγο λαδάκι, ρίχνουμε το βραστό νερό,
ανακατεύουμε και σκεπάζουμε το σκεύος με το καπάκι του για 4 λεπτά.
4. Όταν το κουσκους είναι έτοιμο ανακατεύουμε με το κοτόπουλο κ τα λαχανικά και σερβίρουμε με γιαουρτάκι.

Καλή σας όρεξη!

# data[].attributes.headline
ΣΠΑΝΑΚΟΠΙΤΑ ΡΟΔΑΥΓΗΣ

# data[].attributes.subject
ΣΠΑΝΑΚΟΠΙΤΑ ΡΟΔΑΥΓΗΣ

# data[].attributes.body
Υλικά

πακέτο χωριάτικο φύλλο ή 6 χωριάτικα σπιτικά φύλλα

1/2 φλ. ελαιόλαδο

1 κ. σπανάκι πλυμένο και στραγγισμένο (κομμένο σε χοντρά κομμάτια)

5 τρυφερά πράσα ψιλοκομμένα

10 φρέσκα κρεμμύδια (τρυφερά) με τα φύλλα τους κομμένα σε λεπτές φέτες

1 ξερό κρεμμύδι πολύ ψιλοκομμένο ή τριμμένο

1 ματσ. άνηθο ψιλοκομμένο (με τα κοτσάνια του)

1 ματσ. μαϊντανό ψιλοκομμένο (με τα κοτσάνια του)

1 ματσ. δυόσμο ψιλοκομμένο (με τα κοτσάνια του)

1/2 φλ. τραχανά

450 γρ. ώριμη σκληρή φέτα σε χοντρά τρίμματα

200 ml συμπυκνωμένο γάλα εβαπορέ (1 μικρό κουτί)

1/2 φλ. έξτρα παρθένο ελαιόλαδο

2 μεγάλα αυγά

1/4 φλ. νερό

Αλάτι (κατά βούληση)

Πιπέρι (κατά βούληση)

Εκτέλεση

Για τη γέμιση της πίτας
Χοντροκόβουμε τα χόρτα σε μεγάλη μπασίνα (μπολ).
Ρίχνουμε ψιλοκομμένο το ξερό και το φρέσκο κρεμμύδι, προσθέτουμε τα ψιλοκομμένα τρυφερά πράσα, τα τρυφερά κρεμμύδια με τα φύλλα τους, τα ψιλοκομμένα φρέσκα μυρωδικά (άνηθο, δυόσμο και μαϊντανό).
Προσθέτουμε αλάτι και πιπέρι.
Με τα χέρια, τρίβουμε όλα τα υλικά μέχρι να μαραθούν, για περίπου 1-2 λεπτά.
Προσθέτουμε τον τραχανά, τη φέτα σε τρίμματα και ανακατεύουμε.
Σε μικρό μπολ χτυπάμε τα αυγά, το εβαπορέ γάλα και το ελαιόλαδο.
Ρίχνουμε το μισό υγρό μείγμα στη γέμιση με τα χόρτα και ανακατεύουμε.
Το υπόλοιπο μισό μείγμα αυγού, το κρατάμε για τα φύλλα.
Αραιώνουμε το μείγμα αυγού που κρατήσαμε προσθέτοντας 50 γρ. νερό, για να αραιώσει η υφή του.

Για το στήσιμο της πίτας
Λαδώνουμε ένα μεγάλο, ρηχό ταψί, 40 εκατ.
Στρώνουμε το πρώτο μεγάλο φύλλο και φροντίζουμε να εξέχει από τα τοιχώματα του ταψιού.
Ραντίζουε με λίγο αραιό μείγμα αυγού.
Στρώνουμε άλλα δύο χωριάτικα φύλλα, ελαφρώς τσαλακωμένα να θυμίζουν σπανακόπιτα της γιαγιάς.
Ραντίζουμε με λίγο ελαιόλαδο ενδιάμεσα.
Τα ραντίζουμε ελαφρά με μείγμα αυγού.
Αδειάζουμε τη γέμιση σε λεπτή στρώση πάνω στα φύλλα.
Σκεπάζουμε με άλλα τρία φύλλα τσαλακωμένα.
Κάθε φορά που στρώνουμε ένα φύλλο, ραντίζουμε ανάμεσα με μείγμα αυγού και λίγο ελαιόλαδο.
Τα πάνω φύλλα δεν πρέπει να εξέχουν, γι’ αυτό τα τσακαλώνουμε ώστε η επιφάνεια τους να μην εξέχει από τα τοιχώματα του ταψιού.
Στρίβουμε τα φύλλα που εξέχουν περιμετρικά στο ταψί, σε λεπτό κόθρο.
Ραντίζουμε με όσο μείγμα αυγού έχει απομείνει.
Χαράζουμε επιφανειακά την πίτα σε κομμάτια.
Ραντίζουμε με λίγο έξτρα παρθένο ελαιόλαδο.
Ψήνουμε σε καλά προθερμασμένο φούρνο στους 180ºC, στις αντιστάσεις, στη κάτω σχάρα, για περίπου 1 ώρα και 10 λεπτά.

Καλή σας όρεξη!

# data[].attributes.body
Υλικά

Για τη βάση

3–4 μελιτζάνες

3–4 πατάτες

λάδι για τηγάνισμα

Για τον κιμά

750γρ. κιμά μοσχαρίσιο

2 κρεμμύδια, ψιλοκομμένα

2 σκελίδες σκόρδο, ψιλοκομμένες

1 κονσέρβα ντοματάκια

2 κ.σ. ντοματοπελτέ

1 κ.γλ. ζάχαρη

1 ποτήρι κόκκινο κρασί

αλάτι και φρεσκοτριμμένο πιπέρι

1 φύλλο δάφνης

1 πρέζα κανέλα ή 1 στικ κανέλας

¼ της κούπας ελαιόλαδο

Για τη μπεσαμέλ

900ml γάλα (3 και ¾ της κούπας)

120γρ. βούτυρο

120γρ. αλεύρι

μια πρέζα μοσχοκαρύδο

2 κρόκους αυγών

100γρ. παρμεζάνα ή κεφαλοτύρι ή γραβιέρα, τριμμένη

Εκτέλεση

1. Για να φτιάξετε αυτή τη συνταγή για παραδοσιακό μουσακά, ξεκινήστε ετοιμάζοντας τις μελιτζάνες και τις πατάτες. Αφαιρέστε το κοτσάνι και κόψτε τες σε ροδέλες περίπου 1εκ. σε πάχος. Αλατίστε, βάλτε τες σε ένα σουρωτήρι και αφήστε γαι 30 λεπτά. Ξεφλουδίστε τις πατάτες και κόψτε σε ροδέλες 1εκ. σε πάχος.

2. Ξεπλύνετε τις μελιτζάνες με μπόλικο νερο και στίψτε με τα χέρια σας να φύγουν τα πολλά νερά. Στεγνώστε τες με λίγο χαρτί και τηγανίστε σε άφθονο λάδι μέχρι να πάρουν ωραίο χρώμα. Βαλτε τις μελιτζάνες σε απορροφητικό χαρτί . Ξεφλουδίστε τις πατάτες και κόψτε σε ροδέλες 1εκ. σε πάχος. Τηγανίστε σε άφθονο λάδι και αφήστε σε απορροφητικό χαρτί. Για μια πιο ελαφριά εκδοχή του παραδοσιακού μουσακά, ραντίστε τις μελιτζάνες και τις πατάτες με λάδι και αλατίστε και ψήστε σε προθερμασμένο φούρνο στους 200C μέχρι να μισομαλακώσουν.

3. Συνεχίστε με τη σάλτσα κιμά για τον μουσακά. Ζεστάνετε μια κατσαρόλα σε μέτρια προς δυνατή φωτιά και προσθέτετε το ελαιόλαδο. Προσθέστε τα ψιλοκομμένα κρεμμύδια και σοτάρετε μέχρι να μαλακώσουν. Προσθέστε και ανακατέψτε το σκόρδο, τον ντοματοπελτέ και τον κιμά, σπαζοντάς τον με μία ξύλινη κουτάλα και σοτάρετε καλά. Σβήστε με το κόκκινο κρασί και περιμένετε να εξατμιστεί. Προσθέστε τη σάλτσα ντομάτας, τη ζάχαρη, την κανέλα, το γαρύφαλο, το φύλλο δάφνης και την αλατοπιπερώστε. Φέρτε σε βρασμό, χαμηλώστε τη φωτιά και σιγοβράστε με το καπάκι για περίπου 30 λεπτά, μέχρι να δέσει και να εξατμιστούν τα ζουμιά του. (Αφού έχει μαγειρευτεί ο κιμάς, αφαιρέστε τη δάφνη, το γαρύφαλλο και την κανέλα).

4. Ετοιμάστε τη μπεσαμέλ για τον μουσακά. Χρησιμοποιήστε μια μεγάλη κατσαρόλα για να λιώσετε το βούτυρο σε χαμηλή-μέτρια φωτιά. Προσθέστε το αλεύρι ανακατεύοντας συνεχώς για να δημιουργηθεί μια πάστα. Προσθέστε το γάλα λίγο λίγο και σε σταθερή ροή, ενώ παράλληλα ανακατεύετε με το σύρμα. Αν η μπεσαμέλ δεν είναι αρκετά πηχτή, βράστε σε χαμηλή φωτιά, ενώ συνεχίζετε να ανακατεύετε. Αφαιρέστε τη κατσαρόλα από τη φωτιά και προσθέστε τους κρόκους, το αλάτι, το πιπέρι, μια πρέζα μοσχοκάρυδο και το τριμμένο τυρί και ανακατέψτε καλά με το σύρμα.

5. Για αυτή τη συνταγή για μουσακά με πατάτες και μελιτζάνες θα χρειαστείτε ένα μεγάλο ταψί, περίπου 25*35. Βουτυρώστε τον πάτο και τα πλαινά του ταψιού και βάλτε στον πάτο μια στρώση από πατάτες, στριμωχτά, να μη μείνουν κενά. Από πάνω βάλτε μια στρώση μελιτζάνες και πασπαλίστε με λίγη γραβιέρα τριμμένη. Αδειάστε τον κιμά από πάνω και ισιώστε να πάει παντού. Περιχύστε με την μπεσαμέλ και πασπαλίστε με τριμμένο τυρί. Εάν προτιμάτε μπορείτε να φτιάξετε τον μουσακά μόνο με μελιτζάνες, χωρίς πατάτες. Σε αυτή τη περίπτωση χρησιμοποιήστε 6 μελιτζάνες και βάλτε μια στρώση μελιτζάνες, μια κιμά, μια δεύτερη στρώση μελιτζάνες και τη μπεσαμέλ.

6. Ψήστε τον μουσακά σε προθερμασμένο φούρνο για 60 λεπτά περίπου, εώς ότου σχηματίστει ροδοκόκκινη κρούστα. Πριν κόψετε τον μουσακά σε κομμάτια αφήστε να κρυώσει για μισή με μια ώρα.

Καλή σας όρεξη!

# data[].attributes.headline
ΓΑΛΑΤΟΠΙΤΑ ΑΡΤΑΣ

# data[].attributes.subject
ΓΑΛΑΤΟΠΙΤΑ ΑΡΤΑΣ

# data[].attributes.body
Υλικά

1 πακέτο φύλλο κρούστας
1 λίτρο γάλα πλήρες
2 φλιτζ. τσαγιού σιμιγδάλι ψιλό
2 κουτ. γλυκού ξύσμα λεμονιού
3 αυγά
2 κουτ. σούπας φρέσκο βούτυρο
1 φλιτζ.τσαγιού ζάχαρη
λάδι για το άλειμμα των φύλλων
τριμμένη κανέλα για το πασπάλισμα

Εκτέλεση

Σε μια μεγάλη κατσαρόλα ρίχνουμε το γάλα μαζί με τη ζάχαρη και το ξύσμα λεμονιού. Τα ζεσταίνουμε ανακατεύοντας συνέχεια για να μην κολλήσει. Μόλις ζεσταθεί ελαφρά και αρχίζει να αχνίζει ρίχνουμε μέσα το σιμιγδάλι κοσκινιστό και σιγά-σιγά για να μην κάνει γρόμπους.

Ανακατεύουμε συνεχώς με ξύλινη κουτάλα αφ ενός για να μην κολλήσει το μείγμα μας και αφ ετέρου για να γίνει μια πηχτή κρέμα. Μόλις πήξει την αποσύρουμε από τη φωτιά, χτυπάμε τα αυγά σαν σε ομελέτα και τα ρίχνουμε μέσα σιγά-σιγά να ενσωματωθούν με το μείγμα. Ρίχνουμε μέσα και τις δύο κουταλιές φρέσκο βούτυρο. Ανακατεύουμε και αφήνουμε το μείγμα να χλιαρέψει.

Σε ένα μεσαίο στρογγυλό ταψί του φούρνου βάζουμε 4-5 φύλλα κρούστας, λαδώνοντας το ταψί και τα φύλλα ένα-ένα. Τα βάζουμε με τέτοιο τρόπο ούτως ώστε οι άκρες τους να περισσέψουν έξω από το ταψί περιμετρικά. Παίρνουμε τις άκρες και τις γυρίζουμε προς τα μέσα να καλύψουν τα τοιχώματα του ταψιού. Αδειάζουμε την κρέμα μέσα και την ισιώνουμε με ένα μαχαίρι. Πασπαλίζουμε με μπόλικη τριμμένη κανέλα.
Ψήνουμε στους 180°C για περίπου 45-50 λεπτά και μέχρι να σχηματιστεί από πάνω μια χρυσή κρούστα και να ψηθεί καλά το φύλλο.

Η γαλατόπιτα τρώγεται και ζεστή και κρύα.

# data[].attributes.headline
Σαλάτα του σεφ

# data[].attributes.subject
Σαλάτα του σεφ

# data[].attributes.body
Για τη σαλάτα του σεφ

1 μικρό και σφιχτό iceberg

1 καρδιά μαρουλιού και 2-3 τρυφερά φύλλα

1 σαλάτα (φύλλα σαλάτας)

1 τρυφερό αγγούρι

10 ντοματίνια

4 φέτες ζαμπόν

2 φέτες γκούντα (κομμένες σε καρέ)

2 φέτες τσένταρ (κομμένες σε καρέ)

1/2 φλ. τριμμένη γραβιέρα

2 αυγά βρασμένα

φρυγανισμένο ψωμί ή κρουτόν για το σερβίρισμα

# data[].attributes.body
Υλικά

1 κουτί Mπεσαμέλ

1 ½ λίτρο γάλα για τη μπεσαμέλ

700γρ. κιμά

½ κιλό μακαρόνια Νο 2

1 μεγάλο ψιλοκομμένο κρεμμύδι

½ φλιτζάνι τσαγιού λάδι ή μαργαρίνη για το σοτάρισμα

αλάτι, πιπέρι, μαϊντανός

2 μεγάλες ντομάτες ή 250 γρ. συμπυκνωμένο χυμό

200γρ. κεφαλογραβιέρα, 200 γρ. κεφαλοτύρι ή 2-3 φλιτζάνια τσαγιού τυριά τριμμένα (κεφαλοτύρι ή κεφαλογραβιέρα)

Προαιρετικά 2 αυγά

1 κουτ. σούπας βούτυρο

Σοτάρετε τον κιμά και το ψιλοκομμένο κρεμμύδι με το λάδι και προσθέτετε ένα κουταλάκι αλάτι, λίγο πιπέρι, τον ψιλοκομμένο μαϊντανό, τις ντομάτες ξεφλουδισμένες και ψιλοκομμένες ή τον συμπυκνωμένο χυμό και 2½ ποτήρια νερό. Αφήνετε τον κιμά να σιγοβράσει για μισή ώρα, μέχρι να απορροφηθεί το νερό του. Προσθέτετε αν θέλετε 2 αυγά χτυπημένα στον έτοιμο κιμά. Βράζετε τα μακαρόνια σε αλατισμένο νερό και μόλις βράσουν ρίχνετε λίγο κρύο νερό και τα στραγγίζετε. Προσθέτετε 2 κουταλιές βούτυρο και τα τριμμένα τυριά εκτός από 2 κουταλιές.Τα ανακατεύετε και βάζετε τα μισά μακαρόνια σε βουτυρωμένο μεγάλο ταψί (32 X 37 εκατοστά). Τα σκεπάζετε με το βρασμένο κιμά. Βάζετε τα υπόλοιπα μακαρόνια πάνω από τον κιμά. Αν δεν θέλετε το παστίτσιο σε στρώσεις μπορείτε να τα ανακατέψετε όλα μαζί (τον κιμά, τα μακαρόνια και τα τυριά). Ετοιμάζετε τη Μπεσαμέλ ΓΙΩΤΗΣ σύμφωνα με τις οδηγίες της συσκευασίας, καλύπτετε τα μακαρόνια και περιχύνετε την επιφάνεια της Μπεσαμέλ ΓΙΩΤΗΣ με 1 κουταλιά σούπας λιωμένο βούτυρο ή μαργαρίνη. Πασπαλίζετε με το τριμμένο τυρί που κρατήσατε. Ψήνετε στους 200°C για 45-60 λεπτά μέχρι να ροδίσει η επιφάνεια.

# data[].attributes.headline
ΣΟΚΟΛΑΤΕΝΙΟ ΚΕΙΚ

# data[].attributes.subject
ΣΟΚΟΛΑΤΕΝΙΟ ΚΕΙΚ

# data[].attributes.body
ΥΛΙΚΑ 1 φλιτζανι τσαγιου κακαο 2 φλιτζανια τσαγιου ζαχαρη 2 φλιτζανια τσαγιου αλευρι 1 φακελακι μπεικιν παουντερ 4-5 αυγα 2-3 βανιλιες 1 φλ.τσ. μαργαρινη σε θερμοκρασια δωματιου 1/2 φλ. τσ. γαλα 1 κουτ. γλυκου αλατι ΓΙΑ ΤΟ ΓΛΑΣΟ 1/2 φλ. τσ. κρεμα γαλακτος 100γρ. κουβερτουρα ΕΠΙΚΑΛΥΨΗ καρυδι ή φυστικι Αιγινης ή φιλε αμυγδαλο κλπ ΕΚΤΕΛΕΣΗ 1.Χτυπαω στο μιξερ τη μαργαρινη με τη ζαχαρη,επειτα ενα -ενα τα αυγα, το γαλα και τελος το κακαο, αλευρι, βανιλιες, αλατι και μπεικιν παουντερ. 2.Ψηνω στους 170 πανω-κατω ή αερα για 35-45 λεπτα. 3.Για το γλασο βραζω τη κρεμα γαλακτος και λιωνω τη κουβερτουρα αφου αποσυρω απο τη φωτια. 4.Ριχνω απο πανω τους ξηρους καρπους.

# data[].attributes.body
Υλικά

25 γρ. βούτυρο

100 γρ. τυρί (σκληρό)

250 γρ. σπαγγέτι

1 κ.γ. πιπέρι (χοντροαλεσμένο)

Λίγο αλάτι

Βράζουμε τα σπαγγέτι σε  αλατισμένο νερό 2 λεπτά λιγότερο από όσο αναγράφεται στη συσκευασία.

Ζεσταίνουμε ένα μεσαίο τηγάνι και προσθέτουμε το χοντροαλεσμένο πιπέρι.

Σε μέτρια φωτιά αφήνουμε το πιπέρι να ζεσταθεί και να βγάλει τα αρώματα του για 1 λεπτό.

Προσθέτουμε 1 φλ. νερό από αυτό που έβρασαν τα ζυμαρικά μέσα στο τηγάνι με το πιπέρι.

Αφήνουμε να πάρει βράση.

Πιάνουμε τα ζυμαρικά με τσιμπίδα και όπως στάζουν τα ρίχνουμε στο τηγάνι με το νερό και το πιπέρι.

Κάνουμε κυκλικές κινήσεις στο κέντρο του τηγανιού και αφήνουμε τα ζυμαρικά να βράσουν και να αποβάλουν το άμυλο τους για 1,5 με 2 λεπτά.

Βάζουμε το τριμμένο τυρί σε ένα μπολ.

Προσθέτουμε το μαλακό βούτυρο και τα ζυμώνουμε να γίνουν πάστα.

Προσθέτουμε 1/2 κουτάλα νερό βραστό από αυτό που έβρασαν τα ζυμαρικά.

Ανακατεύουμε να κρεμώσει το τυρί.

Όλο μαζί το ρίχνουμε στα ζυμαρικά στο τηγάνι για τη μακαρονάδα cacio e pepe.

Με τσιμπίδα κάνουμε κυκλικές κινήσεις στο κέντρο του τηγανιού.

Σε αυτή τη φάση γύρω από τα μακαρόνια έχει δημιουργηθεί κρεμώδης σάλτσα τυριού.

Σερβίρουμε αμέσως στάζοντας σταγόνες ελαιόλαδο κι έξτρα πιπέρι.

# data[].attributes.headline
Ηπειρώτικη τυρόπιτα

# data[].attributes.subject
Ηπειρώτικη τυρόπιτα

# data[].attributes.body
Υλικά

1 συσκ. χωριάτικο φύλλο ή 6 σπιτικά χωριάτικα φύλλα

6 αυγά (ή 4 αν προτιμάτε)

3 ½ φλ. γάλα φρέσκο

1/2 φλ. ελαιόλαδο

Λίγο αλάτι

Πιπέρι

200 γρ. κεφαλογραβιέρα

600 γρ. φέτα βαρελίσια σκληρή

1/4 φλ. ελαιόλαδο για τα φύλλα

Λαδώνουμε το ταψί και προθερμαίνουμε το φούρνο στους 180°C στις αντιστάσεις.
Σε ένα μπολ χτυπάμε τα αυγά με ένα σύρμα.

Προσθέτουμε το γάλα και το ελαιόλαδο.

Τα χτυπάμε λίγο.

Προσθέτουμε λίγο αλάτι και πιπέρι.

Θρυμματίζουμε τα τυριά.

Ανοίγουμε το χωριάτικο φύλλο, στρώνουμε 2 φύλλα κάτω, ραντίζουμε με περίπου 3/4 φλ. μίγμα γάλα – αυγό και πασπαλίζουμε την επιφάνεια με τα τυριά.

Στρώνουμε το τρίτο φύλλο για την τυρόπιτα, ραντίζουμε με 3/4 φλ. μίγμα γάλα-αυγό και πασπαλίζουμε με τα τυριά.

Καλύπτουμε με το 4ο και το 5ο φύλλο, ακολουθώντας την ίδια διαδικασία.

Γυρνάμε τις άκρες από τα φύλλα προς τα μέσα.

Τέλος, καλύπτουμε με το τελευταίο φύλλο.

Τρυπάμε την επιφάνεια με πιρούνι, χωρίς να φτάσουμε στη βάση.

Περιχύνουμε με το υπόλοιπο μίγμα γάλα-αυγό και ραντίζουμε με το υπόλοιπο λάδι.

Ψήνουμε για περίπου 1 ώρα και 10 λεπτά, μέχρι να ροδίσει καλά.